
                               BIROULUI  PERMANENT  
                                                 AL 
                                              CAMEREI DEPUTAŢILOR
                         

[bookmark: _GoBack]Vă înaintăm, alăturat, RAPORTUL COMUN asupra proiectului de Lege pentru aprobarea Ordonanţei Guvernului nr. 18/2022 privind autorizarea şi funcţionarea în România a reprezentanţelor societăţilor şi organizaţiilor economice străine, transmis spre dezbatere în fond, Comisiei pentru politică economică, reformă şi privatizare și Comisiei pentru antreprenoriat și turism, cu adresa nr. PL-x 589 din         11 octombrie 2022, înregistrată sub nr. 4c-1/516 din 11 octombrie 2022, respectiv,         nr. 4c-33/115, Camera Deputaţilor fiind Cameră decizională. 
     În raport cu obiectul şi conţinutul său, iniţiativa legislativă face parte din categoria legilor ordinare.





             PREŞEDINTE	                                                                 PREŞEDINTE

      Costel Neculai DUNAVA	                                          Claudiu-Iulius-Gavril NĂSUI

RAPORT COMUN
asupra proiectului de Lege pentru aprobarea Ordonanţei Guvernului nr. 18/2022 privind autorizarea 
şi funcţionarea în România a reprezentanţelor societăţilor şi organizaţiilor economice străine


      	     În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru politică economică, reformă şi privatizare și Comisia pentru antreprenoriat și turism au fost sesizate, spre dezbatere în fond, cu proiectul de Lege pentru aprobarea Ordonanţei Guvernului nr. 18/2022 privind autorizarea şi funcţionarea în România a reprezentanţelor societăţilor şi organizaţiilor economice străine, transmis cu adresa   nr. PL-x 589/2022 din 11 octombrie 2022, înregistrată sub nr. 4c-1/516 din 11 octombrie martie 2022, respectiv, nr. 4c-33/115.
           Conform prevederilor art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare,  Camera Deputaţilor este Cameră decizională.
           Senatul, în calitate de primă Cameră sesizată, a adoptat proiectul de lege în şedinţa din 5 octombrie 2022.
           Consiliul Legislativ, prin avizul nr. 894 din 2 august 2022, a avizat favorabil proiectul de ordonanță de urgență, cu observaţii şi propuneri.
          
           Comisia pentru tehnologia informației și comunicațiilor a avizat favorabil proiectul de ordonanță, conform avizului  nr. 4c-19/185 din 4 octombrie 2022.
           Comisia pentru muncă şi protecţie socială a avizat favorabil inițiativa legislativă, conform avizului nr. 4c-9/817 din         19 octombrie 2022.
           Comisia pentru drepturile omului, culte şi problemele minorităţilor naţionale a avizat favorabil proiectul de lege, conform avizului nr. 4c-6/648 din 26 octombrie 2022.          
         Comisia juridică, de disciplină şi imunităţi a avizat favorabil inițiativa legislativă, în forma transmisă de către Biroul Permanent, conform avizului nr. 4c-13/870 din 8 noiembrie 2022.          
        Comisia pentru industrii și servicii a avizat favorabil proiectul de lege, în forma adoptată de Senat, conform avizului          nr. 4c-3/619 din 15 noiembrie 2022. 
                Proiectul de lege supus dezbaterii are ca obiect de reglementare stabilirea cadrului legal şi instituţional pentru autorizarea şi funcţionarea în România a reprezentanţelor societăţilor şi organizaţiilor economice străine, în scopul ajustării procedurilor de înregistrare şi funcţionare a reprezentanţelor străine în România, al simplificării procedurii de înregistrare, de prelungire şi modificare a autorizaţiilor de funcţionare ale reprezentanţelor străine în România şi al digitalizării procedurii de deschidere, prelungire şi modificare a autorizaţiilor de funcţionare ale reprezentanţelor străine, precum şi de radiere din evidenţele Ministerului Antreprenoriatului şi Turismului.
        Potrivit reglementărilor art. 62 și ale art. 64 din Regulamentul Camerei Deputaţilor, republicat, cu modificările și completările ulterioare, membrii celor două Comisii au examinat proiectul de lege în şedinţe separate. Membrii Comisiei pentru antreprenoriat și turism au examinat iniţiativa legislativă în ședința din data de 26 octombrie 2022. Membrii Comisiei pentru politică economică, reformă şi privatizare au examinat iniţiativa legislativă în şedinţa din 27 martie 2023.
          La ședința Comisiei pentru antreprenoriat și turism deputații și-au înregistrat prezența conform listei de prezență, iar din totalul de 19 membri ai Comisiei pentru politică economică, reformă şi privatizare au fost prezenţi la dezbateri 14 deputaţi.		
          La lucrările celor două Comisii au participat, în calitate de invitați, din partea Ministerului Antreprenoriatului și Turismului domnul secretar de stat Lucian Rus, precum și domnul secretar de stat Cătălin Canciu.         
		     În urma examinării proiectului de lege şi a opiniilor exprimate, membrii celor două Comisii au hotărât, cu majoritate de voturi, să supună plenului Camerei Deputaţilor, spre dezbatere şi adoptare proiectul de Lege pentru aprobarea Ordonanţei Guvernului nr. 18/2022 privind autorizarea şi funcţionarea în România a reprezentanţelor societăţilor şi organizaţiilor economice străine, în forma adoptată de Senat.

           În raport cu obiectul şi conţinutul său, iniţiativa legislativă face parte din categoria legilor ordinare.




                          PREŞEDINTE                                                                                                   PREŞEDINTE    
                                                                                                                                                                                                                                                                                                                                            
                  Costel Neculai DUNAVA                                                                               Claudiu-Iulius-Gavril NĂSUI



                            SECRETAR                                                                                                         SECRETAR

                   Bogdan-Alin STOICA                                                                                               Florin MIRCEA



                                      Şef serviciu	                                                                                                Consilier parlamentar                                                                                
                      Lidia-Graziella SEGĂRCEANU                                                                                                             Monica Gabriela TUDOR                                                                                                                                                                                                            

                         Consilier parlamentar
	                     Alina Cristina HODIVOIANU

